ऋतिक रोशन को मिला बेस्ट एक्टर का अवॉर्ड,आलिया बनीं बेस्ट एक्ट्रेस, दृश्यम 2 बेस्ट फिल्म
IIFA Award Ceremony 2023 Winners List - अबू धाबी में हुए IIFA अवॉर्ड सेरेमनी में डायरेक्टर आर माधवन को फिल्म रॉकेट्री : द नंबी इफेक्ट के लिए बेस्ट डायरेक्टर का अवॉर्ड मिला। 2022 में आई इस फिल्म के साथ आर माधवन ने डायरेक्टर के तौर पर डेब्यू किया था
शनिवार को अबू धाबी में हुई IIFA अवॉर्ड सेरेमनी में डायरेक्टर आर माधवन को फिल्म रॉकेट्री : द नंबी इफेक्ट के लिए बेस्ट डायरेक्टर का अवॉर्ड मिला। 2022 में आई इस फिल्म के साथ आर माधवन ने डायरेक्टर के तौर पर डेब्यू किया था। फिल्म ISRO साइंटिस्ट नंबी नारायण की जिंदगी पर बेस्ड बायोग्राफिकल ड्रामा है।
आलिया भट्ट ने गंगूबाई काठियावाड़ी के लिए बेस्ट एक्टर लीडिंग रोल फीमेल अवॉर्ड अपने नाम किया है। वहीं, अनिल कपूर ने फिल्म जुग जुग जियो के लिए बेस्ट एक्टर इन सपोर्टिंग रोल का अवॉर्ड जीता। कमल हसन को आउटस्टैंडिंग अचीवमेंट इन इंडियन सिनेमा का अवॉर्ड मिला।
देखें IIFA 2023 विनर्स की पूरी लिस्ट: 
IIFA 2023 में छाया रहा आर माधवन का जीनियस 
IIFA के ऑफिशियल हैंडल ने सोशल मीडिया पर भी अवॉर्ड विनर को बधाई देते हुए पोस्ट किया है। चैनल ने अवॉर्ड रिसीव करते हुए आर माधवन की फोटो शेयर की और लिखा- IIFA 2023 में आर माधवन का डायरेक्टर जीनियस छाया रहा। उन्होंने डायरेक्शन कैटेगरी में अपनी फिल्म रॉकेट्री : द नंबी इफेक्ट फिल्म के लिए अवॉर्ड जीता है। सोशल मीडिया पर इस पोस्ट पर यूजर्स लगातार कमेंट कर रहे हैं। एक यूजर ने लिखा- आपको बहुत बधाई हो सर!
शाहरुख, सूर्या ने मुझसे कोई फीस नहीं ली: माधवन 
फिल्म में शाहरुख खान और तमिल एक्टर सूर्या ने कैमियो किया था। आर माधवन ने इन स्टार्स के कैमियो पर ANI से बात करते हुए बताया था कि इन्होंने इस रोल के लिए कोई फीस नहीं ली थी। उन्होंने बताया था- शाहरुख खान और सूर्या ने फिल्म से जुड़ी किसी भी चीज के लिए कोई पैसे नहीं लिए, चाहे वो कॉस्टयूम हो या असिस्टेंट। यहां तक की सूर्या तो मुंबई से अपनी क्रू के साथ अपने पैसों पर शूटिंग के लिए आए थे। उन्होंने न ही फ्लाइट का किराया लिया और न ही तमिल में डायलॉग लिखने के लिए राइटर से कोई चार्ज लिया। इंडस्ट्री में बहुत से अच्छे लोग भी हैं।
अमिताभ, प्रियंका ने भी फिल्म को सपोर्ट किया: माधवन 
आर माधवन ने आगे कहा- मैं आउटसाइडर जरूर हूं लेकिन करियर में आगे बढ़ने में कई लोगों ने मेरी मदद की है। मैंने अमिताभ बच्चन जी से और प्रियंका चोपड़ा से मेरी फिल्म को सपोर्ट करने के लिए ट्वीट करने की रिक्वेस्ट की थी और उन्होंने भी मेरी मदद की।
फिल्म 1 जून 2022 को रिलीज हुई थी। फिल्म में आर माधवन ने खुद ISRO साइंटिस्ट नंबी नारायण का लीड रोल भी निभाया है। पिछले साल 5 अगस्त को संसद में भी फिल्म की स्क्रीनिंग हुई थी। फिल्म के शूटिंग भारत, फ्रांस, कनाडा, जॉर्जिया, सर्बिआ जैसे देशों में हुई थी।